Diari Oficial de la Generalitat Valenciana


Sumari del DOGV 4684, del 04-02-2004 (2004/475)

Actuacions de juí verbal número 828/2003. Cèdula de notificació.
----------------------------------------------------------------

### Dades del document

Número de DOGV
:   4684

Data del DOGV
:   04-02-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/475


Organisme emissor
:   Jutjat de Primera Instància Número 1 de València

Tipus de document
:   Anunci

Actuacions de juí verbal número 828/2003. Cèdula de notificació. [2004/Q475]
  
Juí verbal (desnonament per falta de pagament) 828/2003
  
Part demandant: Carmen Loscos Soliva
  
Part demandada: Diego Fernández Moya
  
Sobre: verbals arrendataris i precaris
  
Al juí a què es fa referència s'ha dictat la sentència que té l'encapçalament i la part dispositiva que, literalment, diu així:
  
«Sentència número 1135
  
València, 19 de desembre de 2003
  
Juan Carlos Mompó Castañeda, magistrat jutge titular del Jutjat de Primera Instància número 1 de València, ha vist les presents actuacions de juí verbal (desnonament per falta de pagament) 828/2003, que se seguixen a instància de Carmen Loscos Soliva, que ha sigut representada per la procuradora dels tribunals Pilar Moreno Olmos i assistida jurídicament per la lletrada la senyora Sanmartín Santos, contra Diego Fernández Moya, en rebel·lia processal.
  
Decisió
  
Que amb l'estimació de la demanda formulada a instància de Carmen Loscos Soliva, que ha sigut representada per la procuradora dels tribunals Pilar Moreno Olmos, contra Diego Fernández Moya, en rebel·lia processal, declare resolt el contracte d'arrendament subscrit amb la demandada de l'habitatge situat al carrer del Pintor Matarana, 14, 4, de València, i condemne el demandat perquè deixe lliure, vàcua, expedita i a disposició de l'actora este habitatge, amb l'advertència de llançament si no la desallotja dins del termini legal; i condemne el demandat a pagar a l'actor la quantitat de 2.524,15 euros en concepte de rendes vençudes i despeses degudes, i aquelles altres que s'hi reporten fins al desallotjament efectiu de l'habitatge i interessos legals, i tot això amb expressa imposició de les costes a la demandada.
  
Manera d'impugnació: mitjançant un recurs d'apel·lació davant l'Audiència Provincial de València (article 455 de la LECn).
  
El recurs es prepararà a través d'un escrit presentat en este jutjat en el termini de cinc dies hàbils comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 de la LECn).
  
Esta és la sentència, que pronuncie, mane i firme.
  
En atenció al desconeixement de l'actual domicili o residència de la part demandada, per la provisió d'esta data, el jutge, de conformitat amb l'establit en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i la publicació en el Diari Oficial de la Generalitat Valenciana per a portar a efecte la diligència de notificació de sentència.